KOMISSION PÄÄTÖS,

tehty 28 päivänä helmikuuta 1996,

pitkäaikaisten kansallisten tukien järjestelmästä Ruotsin pohjoisten alueiden maataloudelle (Ainoastaan ruotsinkielinen teksti on todistusvoimainen) (96/228/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Itävallan, Suomen ja Ruotsin liittymisasiakirjan ja erityisesti sen 142 artiklan,

sekä katsoo, että

luvan myöntämiseksi Ruotsille pitkäaikaisten kansallisten tukien antamiseen sen varmistamiseksi, että maataloutta voidaan pitää yllä pohjoisilla alueilla, on nämä alueet määriteltävä,

määrätyn järjestelmän hallinnon helpottamiseksi tässä määrittelyssä on aiheellista pitää kuntatasoa sekä Ruotsissa ennen liittymistä voimassa olleen pohjoisen maatalouden tukien järjestelmän mukaisesti määriteltyä neljää osa-aluetta määrittelyperusteiden noudattamisen valvomiseen tarvittavina asianmukaisina hallinnollisina yksikköinä,

huomioon otettavien alueiden on käsitettävä 62. leveyspiirin pohjoispuolella sijaitsevat maatalousalueet ja eräät kyseisen leveyspiirin eteläpuolella sijaitsevat lähialueet, joilla vallitsevat vastaavanlaiset maatalouden harjoittamisen erityisen vaikeaksi tekevät ilmasto-olosuhteet; tässä määrittelyssä olisi otettava huomioon erityisesti alhainen väestötiheys, maatalousmaan osuus kokonaispinta-alasta sekä sen osuus käytetystä maatalousmaasta (KMM), jota käytetään ihmisravinnoksi tarkoitettujen peltokasvien viljelyksessä,

edellä mainitut tekijät johtavat Ruotsin osalta luettelon määrittämiseen tässä päätöksessä määrättyjen osa-alueiden 1, 2 A, 2 B ja 3 hallinnollisista yksiköistä; nämä hallinnolliset yksiköt ovat joko 62. leveyspiirin pohjoispuolella tai sitä lähellä olevia alueita, joilla vallitsevat vastaavat maatalouden harjoittamisen erityisen vaikeaksi tekevät ilmasto-olosuhteet, väestötiheys on enintään 10 asukasta neliökilometrillä, käytetyn maatalousmaan osuus kyseisen alueen kokonaispinta-alasta alle 10 prosenttia ja ihmisravinnoksi tarkoitettujen peltokasvien viljelyyn käytetyn maatalousmaan osuus on enintään 20 prosenttia; on aiheellista, että näiden alueiden ympäröimiä kuntia merkitään luetteloon, vaikka niiden ominaisuudet eivät olisikaan samanlaiset, enintään kuitenkin kaksi kuntaa aluetta kohden,

näin määritelty pohjoinen alue on laajuudeltaan 509 442 hehtaaria, mikä vastaa 14:ää prosenttia käytetyn maatalousmaan kokonaismäärästä kyseisessä jäsenvaltiossa,

käytettävissä olevien kansallisten tilastojen perusteella olisi vertailuajaksi vahvistettva vuosi 1994 lehmänmaidon tuotannon sekä marjojen ja vihannesten tuotannon osalta ja vuosi 1993 muiden tuotteiden osalta, avoimuuden vuoksi on aiheellista ilmoittaa jokaisen tuotteen tuotannon määrä mainituilta vuosilta,

Ruotsi on 11 päivänä toukokuuta 1995 esittänyt komissiolle suunnittelemansa tukijärjestelmän; sen jälkeen se on toimittanut lisätietoja; tässä järjestelmässä määrätään tuista lehmänmaidolle, vuohille, sioille, muniville kanoille sekä marjoille ja vihanneksille; ennakoitava tukitaso aiheuttaa sen, ettei kokonaistuki nouse vertailuajanjaksona sovellettuun tasoon,

suunnitellut toimenpiteet voidaan sallia, koska ne täyttävät liittymisasiakirjan 142 artiklan 3 kohdassa tarkoitetut edellytykset; näissä toimenpiteissä otetaan myös huomioon korvaustuet ennen liittymistä, neuvoston asetuksen (ETY) N:o 2328/91 (1), sellaisena kuin se on viimeksi muutettuna asetuksella (EY) N:o 2387/95 (2), mukaisesti ja neuvoston asetuksen (ETY) N:o 2078/92 (3), sellaisena kuin se on muutettuna komission asetuksella (EY) N:o 2772/95 (4), mukaisten maatalouden ympäristötukien taso; avoimuuden vuoksi nämä tasot on aiheellista mainita; jos niihin liitetään tarpeelliset toimenpiteet, ei ole syytä odottaa niiden johtavan kokonaistuen tai tuotannon kasvuun suhteessa edellä mainittuun vertailuaikaan; tämän vuoksi seuraavana vuonna on aiheellista vähentää tukea suhteessa vertailuajan tuotannon ylittymiseen,

viimeksi mainitun johdosta ei myönnetä tuotettujen määrien perusteella, lukuun ottamatta lehmänmaitoa, jonka tuotantoa säädellään yhteisessä markkinajärjestelyssä säädetyllä kiintiöjärjestelmällä, neuvoston asetuksen (ETY) N:o 3950/92 (5), sellaisena kuin se on muutettuna asetuksella (EY) N:o 1552/95 (6), mukaisesti, vaan tuotantoyksiköiden (päätä tai hehtaaria) mukaisesti määrätyissä alueellisissa rajoissa, jotka on selkeyden vuoksi esitetty liitteessä IV,

tukijärjestelmässä määrätyt lehmänmaidon kuljetustuet voidaan sallia liittymisasiakirjan 142 artiklan 3 kohdan kolmannen alakohdan nojalla; kun kuljetustukia hyväksytään alueellisia tukia koskevien kansallisten tukijärjestelmien mukaisesti, olisi varmistuttava siitä, että eri tukijärjestelmiin ei sisälly kaksinkertaista korvausta samasta toiminnasta,

nämä tuet vastaavat liittymisasiakirjan 142 artiklan 3 kohdan kolmannessa alakohdassa tarkoitettuja tavoitteita, sillä niiden tarkoituksena on ylläpitää perinteistä alkutuotantoa ja jalostusta, joka erityisesti soveltuu luontaisella tavalla kyseisten alueiden ilmasto-olosuhteisiin, parantaa tuotannon, jalostuksen ja kaupan pitämisen rakenteita, helpottaa tuotteiden markkinoille saattamista ja varmistaa ympäristön ja maaseudun säilyttäminen; erityisesti lehmänmaidon kuljetustuet vastaavat 142 artiklan 3 kohdan kolmannessa alakohdassa mainittua tavoitetta ja ne voidaan hyväksyä, koska niihin ei liity päällekkäisyyttä alueellisen tukijärjestelmän mukaisesti hyväksyttyjen tukien kanssa, ja

näiden tekijöiden perusteella kyseiset tuet voidaan hyväksyä sillä edellytyksellä, että niissä noudatetaan yhteisessä markkinajärjestelyssä tietyille tuotteille vahvistettuja rajoja,

ON TEHNYT TÄMÄN PÄÄTÖKSEN:

1 artikla

1. Ruotsin pohjoinen alue käsittää osa-alueittain paikalliset hallintoyksiköt (seurakunnat) ja kunnalliset yksiköt (kunnat), jotka luetellaan liitteessä I.

2 artikla

1. Liittymisasiakirjan 142 artiklan 3 kohdassa tarkoitettu vertailuaika käsittää sekä määrien että noudatettavan kokonaistuen osalta vuoden 1994 lehmänmaidon, marjojen ja vihannesten tuotannolle ja vuoden 1993 muille tuotteille.

2. Vertailuajan tuotanto esitetään tuotteittain liitteessä II.

3 artikla

1. Liitteessä III mainitut tuet sallitaan 1 päivästä tammikuuta 1995. Tässä liitteessä esitetään sallittujen tukien määrät osa-alueittain, tuotannontekijöittäin (hehtaaria, päätä) tai tuotettujen määrien mukaisesti sekä hyväksytty kansallisten tukien kokonaismäärä.

Liitteessä IV esitetään ne enimmäismäärät hehtaareittain, tonneittain tai eläimittäin, joita nämä tuet koskevat.

Tuet hyväksytään ottaen huomioon liitteessä V mainittujen yhteisön tukien taso, ja niitä ei missään tapauksessa saa myöntää tuotetun määrän mukaisesti, lukuun ottamatta lehmänmaitoalan tukia.

2. Lehmänmaitoalalla 1 kohdassa määrätty tuki rajoitetaan kunkin tuottajan osalta asetuksen (ETY) N:o 3950/92 4 artiklan mukaisesti myönnettyyn viitemäärään.

4 artikla

Ruotsin on toimitettava komissiolle joka vuosi ennen 1 päivää huhtikuuta, ja ensimmäisen kerran ennen 1 päivää huhtikuuta 1996 tiedot myönnettyjen tukien vaikutuksista ja erityisesti niiden tietojen yhteydessä, jotka sen on toimitettava liittymisasiakirjan 143 artiklan 2 kohdan mukaisesti tuotannon kehityksestä, tukea saavista tuotantotavoista ja kyseisten alueiden talouden kehityksestä sekä tiedot liittymisasiakirjan 142 artiklan 3 kohdan kolmannessa alakohdassa tarkoitetuista vaikutuksista ympäristönsuojeluun ja maaseudun säilyttämiseen.

Ruotsin on toteutettava tämän päätöksen noudattamiseksi kaikki tarpeelliset toimenpiteet, myös asianmukaiset toimenpiteet edunsaajien valvomiseksi.

Jos liitteessä II tarkoitetut määrät ylittyvät, Ruotsin on vähennettävä suhteellisesti seuraavana vuonna kyseisille tuotteille myönnettäviä tukia. Avomaalla tapahtuvan viljelykasvien tuotannon osalta vähennys tehdään vain, jos määrät ovat ylittyneet kahtena peräkkäisenä vuonna keskimäärin enemmän kuin 10 prosenttia.

5 artikla

Ruotsi voi vahvistaa eri edunsaajia koskevat edellytykset tukien myöntämiselle tai mukauttaa, komission luvan saatuaan, tuotteittain tuen tasoa tai muita tässä päätöksessä määritettyjä ehtoja, jos tässä päätöksessä määrättyjä määriä ja muita edellytyksiä noudatetaan.

6 artikla

Komissio tarkistaa tätä päätöstä erityisesti kansallisen valuutan arvon kehityksen tai liitteessä V esitettyjen yhteisön tukien mukaan.

Kaikkia pohjoisen alueiden tukien tason tarkistuksia sovelletaan vasta sitä seuraavan vuoden alusta, jonka aikana mainittu muutos on tullut sovellettavaksi.

7 artikla

Tämä päätös on osoitettu Ruotsin kuningaskunnalle.

Tehty Brysselissä 28 päivänä helmikuuta 1996.

Komission puolesta

Franz FISCHLER

Komission jäsen

(1) EYVL N:o L 218, 6.8.1991, s. 1

(2) EYVL N:o L 244, 12.10.1995, s. 50

(3) EYVL N:o L 215, 30.7.1992, s. 85

(4) EYVL N:o L 288, 1.12.1995, s. 35

(5) EYVL N:o L 405, 31.12.1992, s. 1

(6) EYVL N:o L 148, 30.6.1995, s. 43

LIITE I

OSA-ALUE 1

>TAULUKON PAIKKA>

OSA-ALUE 2 A

>TAULUKON PAIKKA>

OSA-ALUE 2 B

>TAULUKON PAIKKA>

OSA-ALUE 3

>TAULUKON PAIKKA>

LIITE II

Päätöksen 2 artiklan 2 kohta

TUOTANTO

>TAULUKON PAIKKA>

LIITE III

Päätöksen 3 artiklan 1 kohdan ensimmäinen alakohta (1 ecu = 9,12158 SEK)

>

TAULUKON PAIKKA>

LIITE IV

Päätöksen 3 artiklan 1 kohdan toinen alakohta (Tuotannontekijöinä ilmaistut määrät)

>TAULUKON PAIKKA>

LIITE V

Päätöksen 3 artiklan 1 kohdan 3 alakohta (1 vihreä ecu = 10,5852 SEK; 1 budjettiecu = 9,12158 SEK)

>TAULUKON PAIKKA>